CELEX: 32009R0477
Language: lv
Date: 2009-06-05 00:00:00
Title: Komisijas Regula (EK) Nr. 477/2009 ( 2009. gada 5. jūnijs ) par atsevišķu preču klasifikāciju kombinētajā nomenklatūrā

9.6.2009   
            
            
               LV
            
            
               Eiropas Savienības Oficiālais Vēstnesis
            
            
               L 144/15
            
         
      KOMISIJAS REGULA (EK) Nr. 477/2009
   (2009. gada 5. jūnijs)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai papildina to ar papildu apakšnodaļām un kura izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Ievērojot minētos vispārīgos noteikumus, pielikuma tabulas 1. slejā aprakstītās preces jāklasificē saskaņā ar KN kodiem, kas norādīti 2. slejā, atbilstīgi minētās tabulas 3. slejā noteiktajam pamatojumam.
            
         
               (4)
            
            
               Ir lietderīgi paredzēt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kura neatbilst šīs regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa (2) izveidi.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas raksturotas pielikumā pievienotās tabulas 1. slejā, kombinētajā nomenklatūrā klasificē ar KN kodiem, kas norādīti tabulas 2. slejā.
   2. pants
   Saistošu izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 5. jūnijā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Produkts, ko veido pusrūdīta stikla taisnstūra plāksne, uz kuras piestiprināti vairāki atstarojoši un absorbējoši plastmasas slāņi.
                              Produkts nav ierāmēts.
                              To izmanto plazmas monitoru ražošanā.
                           
                        
               
                  9001 90 00
               
               
                  Klasifikācija noteikta, ievērojot kombinētās nomenklatūras 1., 3. b) un 6. vispārīgo interpretācijas noteikumu un KN kodu 9001 un 9001 90 00 aprakstu.
                  Plastmasas slāņi piešķir produktam optiska elementa īpašības. Produkts nav klasificējams pozīcijā 7007 kā neplīstošais stikls, kas sastāv no rūdīta vai laminēta stikla.
                  Plastmasas nesamontēti optiskie elementi iekļauti pozīcijā 9001, neatkarīgi no tā, vai tie ir optiski apstrādāti (sk. arī HS skaidrojumus pozīcijai 9001, (D)).
                  Tāpēc produkts klasificējams ar KN kodu 9001 90 00 kā citādi optiskie elementi.
               
            
                  
                              2.
                           
                           
                              Produkts, ko veido pusrūdīta stikla taisnstūra plāksne, uz kuras piestiprināti vairāki atstarojoši un absorbējoši plastmasas slāņi.
                              Produkts ierāmēts ar metāla lentu.
                              To izmanto plazmas monitoru ražošanā.
                           
                        
               
                  9002 20 00
               
               
                  Klasifikācija noteikta, ievērojot kombinētās nomenklatūras 1., 3. b) un 6. vispārīgo interpretācijas noteikumu un KN kodu 9002 un 9002 20 00 aprakstu.
                  Plastmasas slāņi piešķir produktam optiska elementa/filtra īpašības. Tādēļ produkts nav klasificējams pozīcijā 7007 kā neplīstošais stikls, kas sastāv no rūdīta vai laminēta stikla.
                  Plastmasas samontēti optiskie elementi iekļauti pozīcijā 9002, neatkarīgi no tā, vai tie ir optiski apstrādāti (sk. arī HS skaidrojumus pozīcijai 9001, (D) un 9002).
                  Tāpēc produkts klasificējams ar KN kodu 9002 20 00 kā optiskais filtrs.